cyanic-selkie/wikianc huggingface dataset:
Միջազգային օժանդակ լեզու
Չեզոք լեզու և Լատիներեն առանց թեքումների
1903 թվականին մաթեմատիկոս Ջուզեպե Պեանոն հրապարակեց արհեստական լեզվի իր բոլորովին նոր մոտեցումը։ Ոգեշնչված փիլիսոփա Գոթֆրիդ Վիլհելմ Լայբնիցի գաղափարից՝ սխեմատիկ կառուցվածքներ և ապրիորի լեզու հորինելու փոխարեն, նա որոշեց պարզեցնել գոյություն ունեցող և երբեմնի լայնորեն օգտագործվող միջազգային լեզուն՝ լատիներենը։ Այս պարզեցված լատիներենը, որը զուրկ է թեքումներից և հոլովումներից, Պեանոյի կողմից անվանվել է «Ինտերլինգվա», սակայն սովորաբար կոչվում է «Լատիներեն առանց թեքումների» (Latino sine flexione):
Պեանոյի «Ինտերլինգվա»-ով տպավորված՝ «Համընդհանուր լեզվի միջազգային ակադեմիան» (Akademi Internasional de Lingu Universal) 1908 թվականին որոշեց հրաժարվել Չեզոք լեզվից (Idiom Neutral)՝ հօգուտ Պեանոյի «Ինտերլինգվա»-ի, և հենց Պեանոյին էլ ընտրեց որպես տնօրեն։ Խմբի անվանումը հետագայում փոխվեց «Academia pro Interlingua»-ի (որտեղ Ինտերլինգվան Պեանոյի լեզուն է)։ «Academia pro Interlingua»-ն գործեց մինչև 1939 թվականը։ Պեանոյի Ինտերլինգվան էր, որը մասամբ ոգեշնչեց առավել հայտնի Ինտերլինգվային, որը 1951 թվականին ներկայացվեց Միջազգային օժանդակ լեզուների ասոցիացիայի կողմից (IALA):
Էսպերանտո
Վոլափյուքի ստեղծումից հետո 1880-1900-ական թվականներին ստեղծվեցին և առաջարկվեցին մի շարք այլ օժանդակ լեզուներ, բայց բացի էսպերանտոյից ոչ մեկը չներգրավեց զգալի խոսողների համայնք։ Էսպերանտոն մշակվել է մոտավորապես 1873–1887 թվականներին (առաջին տարբերակը պատրաստ է եղել 1878 թվականին), և վերջապես հրատարակվել է 1887 թվականին Լ. Լ. Զամենհոֆի կողմից, որպես հիմնականում սխեմատիկ լեզու; բառ-արմատները փոխառված են ռոմանական, արևմտյան գերմանական և սլավոնական լեզուներից։ Էսպերանտո լեզվի հարաբերական հաջողության բանալին, հավանաբար, ածանցյալ բառակազմությունների չափազանց արդյունավետ և ճկուն համակարգն էր, որը թույլ էր տալիս խոսողներին հարյուրավոր այլ բառեր ստանալ՝ յուրացնելով մեկ բառի արմատը։ Ավելին, էսպերանտոն ավելի արագ է յուրացվում, քան մյուս լեզուները։ Հենց ամենասկզբից էսպերանտիստները ստեղծեցին իրենց մշակույթը, որն օգնեց ձևավորել էսպերանտո լեզվի համայնքը։
Մի քանի տարվա ընթացքում այս լեզուն ձեռք բերեց հազարավոր սահուն լեզվակիրներ, հիմնականում՝ Արևելյան Եվրոպայում։ 1905 թվականին էսպերանտոյի առաջին համաշխարհային համաժողովը տեղի ունեցավ Բուլոն-սյուր-Մեր քաղաքում։ Դրանից հետո ամեն տարի տարբեր երկրներում անցկացվում են համաշխարհային կոնգրեսներ, բացառությամբ երկու համաշխարհային պատերազմների ընթացքում։ Էսպերանտոն դարձել է «երբևէ հորինված ամենաարտասովոր լեզուն» և ամենաշատ խոսվող միջազգային արհեստական օժանդակ լեզուն ։ Էսպերանտոն, հավանաբար, այն հիսուն լեզուների թվում է, որոնք միջազգայնորեն ամենաշատն են օգտագործվում ։
1922 թվականին Իրանի և Ազգերի լիգայի մի քանի այլ երկրների առաջարկը անդամ երկրների դպրոցներում էսպերանտո դասավանդելու վերաբերյալ ձախողվեց ։ Էսպերանտոյի լեզվակիրները Ստալինի վարչակարգի օրոք ենթարկվել են հալածանքների։ Գերմանիայում՝ Հիտլերի օրոք, Իսպանիայում՝ Ֆրանկոյի օրոք մոտ մեկ տասնամյակ, Պորտուգալիայում՝ Սալազարի օրոք, Ռումինիայում՝ Չաուշեսկուի օրոք, և Արևելյան Եվրոպայի կես տասնյակ երկրներում՝ քառասունականների վերջին և հիսունականների մի մասում, էսպերանտոյի գործունեությունը և էսպերանտո ասոցիացիաների ձևավորումը արգելված էին ։ Չնայած այս գործոններին, ավելի շատ մարդիկ շարունակեցին սովորել էսպերանտո, և համաշխարհային պատերազմների միջև ընկած ժամանակահատվածում և դրանցից հետո նշանակալի գրական ստեղծագործություններ (և պոեզիա, և վեպ) հայտնվեցին էսպերանտո լեզվով ։ Էսպերանտոն այսօր խոսվում է աճող թվով երկրներում, և այն ունի մայրենի լեզվակիրների մի քանի սերունդ, չնայած այն հիմնականում օգտագործվում է որպես երկրորդ լեզու։ Արհեստական լեզուների զանազան նախագծերից էսպերանտոն է, որ մինչ այժմ ամենամոտն է պաշտոնապես ճանաչված միջազգային օժանդակ լեզու դառնալուն։ Չինաստանը ամենօրյա նորություններ է հրապարակում էսպերանտո լեզվով ։
Իդո և Էսպերանտիդոս
Միջազգային օժանդակ լեզվի ընդունման պատվիրակությունը հիմնադրվել է 1900 թվականին Լուի Կուտուրատի և այլոց կողմից; այն փորձեց ստիպել ակադեմիաների միջազգային ասոցիացիային զբաղվի միջազգային օժանդակ լեզվի հարցով, ուսումնասիրել գոյություն ունեցող արհեստական լեզուները և ընտրել մեկը կամ նախագծել նորը։ Այնուամենայնիվ, մետա-ակադեմիան հրաժարվելով անել դա, պատվիրակությունը որոշեց այդ գործն ինքնուրույն կատարել ։ Էսպերանտո խոսողների մեջ ընդհանուր տպավորություն էր ստեղծվել, որ պատվիրակությունը, իհարկե, կընտրեր էսպերանտոն, քանի որ այն ժամանակին միակն էր, որն ուներ զգալի խոսողների համայնք։ 1907 թվականին պատվիրակության՝ էսպերանտո լեզվի իր բարեփոխված տարբերակով՝ Իդոյով հանդես գալը շատ էսպերանտո խոսողների կողմից ընկալվեց որպես դավաճանություն ։ Իդոն կարճ ժամանակով էսպերանտոյից խլեց զգալի թվով խոսողների, բայց երկարաժամկետ հեռանկարում նրանցից շատերը կա՛մ վերադարձան էսպերանտոյին, կա՛մ անցան այլ նոր արհեստական օժանդակ լեզուների։ Իդոյից բացի, մեծ թվով պարզեցված էսպերանտոներ, որոնք կոչվում են Էսպերանտիդոս, առաջ եկան որպես միաժամանակյա լեզվական նախագծեր։ Այդուհանդերձ, Իդոն այսօր մնում է երեք ամենաշատ խոսվող արհեստական օժանդակ լեզուներից մեկը։
Ինտերլինգվա (Օքսիդենտալ)
Էդգար դե Վահլի 1922 թվականի Օքսիդենտալ լեզուն որոշ ավելի վաղ ստեղծված արհեստական օժանդակ լեզուների, մասնավորապես, էսպերանտոյի ենթադրյալ արհեստականության դեմ պատասխանն էր։ Ոգեշնչվելով «չեզոք լեզվից» (Idiom Neutral) և «լատիներեն առանց թեքումների» (Latino sine flexione) արհեստական լեզուներից՝ դե Վահլը ստեղծեց մի լեզու, որի բառերը, ներառյալ բարդ բառերը, ճանաչելիության բարձր աստիճան կունենան նրանց համար, ովքեր արդեն գիտեն ռոմանական լեզու։ Այնուամենայնիվ, ստեղծման այս չափանիշը հակասում էր խոսելու ընթացքում նոր բաղադրյալ կամ ածանցյալ բառեր ստեղծելու հեշտությանը։ Օքսիդենտալը իր ամենաակտիվ գործունեությունն է ծավալել 1920-ական թվականներից մինչև 1950-ական թվականները և աջակցություն ստացել մոտ 80 հրապարակումներից մինչև 1930-ական թվականները, սակայն գրեթե ամբողջությամբ վերացել էր 1980-ական թվականներին։ Նրա անունը պաշտոնապես փոխվեց Ինտերլինգվայի 1949 թվականին։ Վերջերս Ինտերլինգվան կրկին սկսեց օգտագործվել համացանցում։
Նովիալ
1928 թվականին Իդոյի գլխավոր մտավոր աջակիցը՝ դանիացի լեզվաբան Օտտո Եսպերսենը, թողեց իդոն և հրատարակեց իր մշակած լեզուն՝ նովիալը ։ Այն հիմնականում ոգեշնչված էր «Չեզոք» և «Օքսիդենտալ» արհեստական լեզուներից, սակայն իր մեջ ներառում էր ածանցյալ ֆորմալիզմ և սխեմատիկա, որը բացակայում էր էսպերանտոյում և իդոյում։ Նրա ստեղծողի ճանաչված լինելը օգնեց այս օժանդակ լեզվի զարգացմանը, սակայն Եսպերսենը լեզվում բարեփոխումներ կատարեց միայն 1934 թվականին և շատ չանցած, այն բանից երբ Եվրոպան մուտք գործեց Երկրորդ համաշխարհային պատերազմ, լեզվի ստեղծողը մահացավ 1943 թվականին, նախքան Եվրոպան կրկին խաղաղություն մեջ կհայտնվեր։
Ինտերլինգվա
Օժանդակ լեզուների միջազգային ասոցիացիան (IALA) հիմնադրվել է 1924 թվականին Ալիս Վանդերբիլտ Մորիսի կողմից։ Ինչպես Միջազգային օժանդակ լեզվի ընդունման նախկին պատվիրակության, այնպես էլ այս ասոցիացիայի առաքելությունն էր ուսումնասիրել լեզվական խնդիրները, արդեն գոյություն ունեցող արհեստական լեզուները և նոր առաջարկվողները, ինչպես նաև որոշակի կոնսենսուսի գալ տարբեր օժանդակ լեզուների կողմնակիցների հետ։ Սակայն, ինչպես պատվիրակությունը, այնպես էլ այս ասոցացիան վերջապես որոշեց ստեղծել իր սեփական արհեստական օժանդակ լեզուն։ 1915 թվականին հրատարակված ինտերլինգվան հիմնականում Ալեքսանդր Գոդեի աշխատանքն էր, թեև նա նախնական աշխատանքներ էր կատարել օժանդակ լեզուների միջազգային ասոցիացիայի ավելի վաղ լեզվաբանների, այդ թվում՝ Անդրե Մարտինեի հետ՝ հիմք ընդունելով նախորդ նատուրալիստական միջազգային արհեստական լեզուների նախագծերից որոշ տարրեր, ինչպիսիք են Պեանոյի Ինտերլինգվան («Լատիներեն առանց թեքումների»), Եսպերսոնի նովիալը, դե Ուոլի ինտերլինգվը և ակադեմիայի չեզոք լեզուն։ Ինչպես ինտերլինգվը, այնպես էլ Ինտերլինգվան նախագծված էր այնպես, որ բառերը ծանոթ լինեին նրանց, ովքեր արդեն գիտեն ռոմանական լեզու կամ այնպիսի լեզու, ինչպիսին անգլերենն է, որը ռոմանական լեզուներից փոխառված մեծ բառապաշար ունի։ Այս նպատակին հասնելու համար ՕԼՄԱ-ն ընդունեց քերականական և ուղղագրական բարդության աստիճան, որը զգալիորեն ավելի բարձր էր, քան էսպերանտոյում կամ ինտերլինգվում, թեև ավելի քիչ, քան որևէ բնական լեզվում։
Ինտերլինգվայի հիմքում ընկած տեսությունը իրենից ներկայացնում է միջազգային բառապաշար, մեծ թվով բառեր և մասնիկներ, որոնք առկա են լեզուների լայն շրջանակում։ Այս արդեն գոյություն ունեցող միջազգային բառապաշարը ձևավորվել է սոցիալական ուժերի, գիտության և տեխնիկայի կողմից «աշխարհի բոլոր անկյուններում»։ Օժանդակ լեզուների միջազգային ասոցիացիայի նպատակն էր ընդունել Ինտերլինգվա յուրաքանչյուր լայն տարածում ունեցող միջազգային բառ անկախ նրանից, թե որ լեզուներով էին դրանք։ Նրանք ուսումնասիրություններ են անցկացրել՝ բացահայտելու «ամենաընդհանուր միջազգային բառապաշարը»՝ միաժամանակ պահպանելով լեզվի միասնությունը : Ընտրված սկզբնաղբյուր լեզուներից (կոչվում է «վերահսկիչ լեզու»)  լեզու ստեղծելու այս գիտական մոտեցման արդյունքում ստեղծվեց բառապաշար և քերականություն, որը կարելի է անվանել եվրոպական յուրաքանչյուր հիմնական լեզվի ամենաբարձր ընդհանուր գործոնը։
Ինտերլինգվան ձեռք բերեց խոսողների զգալի համայնք, որը, հավանաբար, մոտավորապես նույն քանակի էր, ինչ իդոն (էսպերանտոյից զգալիորեն պակաս)։ Ինտերլինգվայի հաջողությունը կարելի է բացատրել նրանով, որ այն ամենաշատ ընկալելի միջազգային օժանդակ լեզուն է իր նատուրալիստական (ի տարբերություն սխեմատիկ) քերականությամբ և բառապաշարով, ինչը թույլ է տալիս նրանց, ովքեր ծանոթ են որևէ ռոմանական լեզվի և անգլերենին տիրապետող կրթված լեզվակիրներ են կարդալ և հասկանալ այն առանց նախնական ուսումնասիրության ։ Ներկայումս ինտերլինգվան ունի որոշ ակտիվ լեզվակիրներ բոլոր մայրցամաքներում, և լեզուն տարածվում է Ինտերլինգվայի համաշխարհային միության (Union Mundial pro Interlingua: UMI) կողմից և ներկայացված է ձայնասկավառակներով, ռադիոյով և հեռուստատեսությամբ ։
Ինտերլինգվայի ստեղծումից հետո արհեստական լեզուների հանդեպ ոգևորությունը աստիճանաբար նվազեց 1960-1990 թվականներին։
Տարածաշրջանային օժանդակ լեզու
Ոչ բոլոր միջազգային օժանդակ լեզուներն են, որ նախատեսված են համաշխարհային մասշտաբով օգտագործվելու համար։ Հատուկ ենթախմբի մեջ են մտնում այն լեզուները, որոնք ստեղծվել են հարակից լեզուներով խոսողների միջև հաղորդակցությունը հեշտացնելու համար։ Հայտնի ամենահին օրինակը պանսլավոնական լեզուն է, որը ստեղծվել է 1665 թվականին խորվաթ քահանա Յուրայ Կրիժանիչի կողմից։ Նա այս լեզուն անվանեց Ruski jezik («Ռուսերեն լեզու»), թեև իրականում դա եկեղեցական սլավոներենի ռուսերեն տարբերակն էր, սերբախորվաթերենի իր հարավային չակավյան բարբառի և մի փոքր էլ լեհերենի խառնուրդն էր ։
Տարածաշրջանային օժանդակ լեզուների մեծ մասը ստեղծվել է ռոմանտիկ ազգայնականության ժամանակաշրջանում՝ 19-րդ դարի վերջում; դրանցից մի քանիսը ստեղծվել են ավելի ուշ։ Հատկապես շատ են պանսլավոնական լեզվական նախագծերը ։ Այնուամենայնիվ, հովանավոր լեզուների ստեղծման նմանատիպ ջանքեր են գործադրվել նաև այլ լեզվաընտանիքների համար. Թութոներեն (Tutonish 1902), Ֆոլքշփրաք (Folkspraak 1995) և այլ պանգերմանական լեզուներ գերմանական լեզուների համար. Ռոմանիդ (Romanid 1956) և մի քանի այլ պանռոմանական լեզուներ ռոմանական լեզուների համար; և Աֆրհիլի (Afrihili 1973) Աֆրիկյան մայրցամաքի համար։
Ժամանակակից օրինակներից ուշագրավ է միջսլավոնական լեզուն (Interslavic), որն առաջին անգամ հրապարակվել է 2006 թվականին որպես սլավոնական, իսկ այնուհետև ձևավորվել է իր ներկայիս տեսքով 2011 թվականին՝ մի քանի այլ նախագծերի միաձուլումից հետո։ 2012 թվականին այն արդեն ուներ մի քանի հարյուր օգտատեր ։
Գիտական ուսումնասիրություն
1900-ական թվականների սկզբին միջազգային օժանդակ լեզուներն արդեն դառնում էին ակադեմիական ուսումնասիրության առարկա։ Լուի Կուտուրատը և այլք «Միջազգային լեզու և գիտություն» գրքի նախաբանում հակասությունները նկարագրել են հետևյալ կերպ.
Այսպես կոչված աշխարհի լեզվի կամ միջազգային օժանդակ լեզվի հարցը այնքան է եղել ուտոպիստների, ֆանատիկների և էնտուզիաստների ձեռքերում հին վոլափյուքի ժամանակաշրջանում և մինչ այսօր առկա էսպերանտո շարժման մեջ, որ դժվար է դրա վերաբերյալ անաչառ կարծիք կազմել, թեև դրա հիմքում ընկած գաղափարը լավն է։ (1910).
Լեոպոլդ Պֆաունդլերը գրում է, որ գիտնականների միջև ավելի արդյունավետ հաղորդակցություն ապահովելու համար անհրաժեշտ է միջազգային օժանդակ լեզու։
Բոլոր նրանք, ովքեր զբաղված են գիտական գրականություն կարդալով կամ գրելով, անկասկած, շատ հաճախ զգացել են ընդհանուր գիտական լեզվի կարիքը և ափսոսում են ժամանակի և ջանքերի մեծ կորստի համար, որոնք առաջացել են գիտական գրականության մեջ կիրառվող լեզուների բազմազանությունից:
Կուտուրատի և այլոց համար, վոլափյուքիստներն ու էսպերանտիստները խառնաշփոթ են առաջացրել այս հարցի լեզվական ասպեկտի շուրջ մի շարք կողմնակի ազդեցություններով, և սա էլ այն հիմնական պատճառն էր, թե ինչու են միջազգային օժանդակ լեզվի գաղափարի շուրջ քննարկումները ոչ պրակտիկ թվում։
Կուտուրատի որոշ հասակակիցներ՝ մասնավորապես Էդուարդ Սեպիրը, տեսնում էին օժանդակ լեզվի մարտահրավերը ոչ այնքան որպես համընդհանուր հաղորդակցական մտահոգություններին նկարագրական լեզվական պատասխան (քերականություն և բառապաշար), որքան ավելի շատ տևական միջազգային փոխըմբռնման համար նախատեսված լեզվական հարթակի գաղափարի խթան։ Թեև գիտնականների և հատկապես լեզվաբանների շրջանում հետաքրքրությունը զգալիորեն թուլացավ 20-րդ դարի ընթացքում , մոտեցումների նման տարբերությունները պահպանվում են մինչ այսօր։ Որոշ գիտնականներ և հետաքրքրված աշխարհականներ ներկայացնում են կոնկրետ լեզվական առաջարկներ։ Ի հակադրություն դրան, Մարիո Պեյը և մյուսները առաջնային են համարում ավելի լայն հասարակական խնդները։ Մյուսները, սակայն, վիճում են որոշակի լեզվի շուրջ՝ փորձելով հաստատել դրա սոցիալական ինտեգրումը ։
Գրի համակարգ
Մինչդեռ միջազգային օժանդակ լեզվի մեծ մասը լատինատառ է, դրանցից մի քանիսը, օրինակ՝ լինգվա ֆրանկա նովան (LFN), առաջարկում է նաև այլընտրանք՝ կյուրեղագիրը։
Լատինական գիր
Որոշ բաղաձայն հնչյուններ, որոնք առկա են մի քանի լատինատառ միջազգային օժանդակ լեզուների այբուբեններում, ներկայացված չեն ստանդարտիզացիայի միջազգային ասոցացիա 646 (ISO 646) տառերով միջազգային հնչյունական այբուբենում։ Երեքն ունեն մեկ տառ ՄՀԱ-ում, մեկը ունի տարածված այլընտրանք՝ վերցված ՍՄԱ 646-ից։
Չորսը աֆրիկատներ են, որոնցից յուրաքանչյուրը ներկայացված է ՄՀԱ-ում երկու տառով և համակցող նշանով։ Դրանք հաճախ գրվում են առանձին։
Դա նշանակում է, որ երկու հնչյուններ, որոնք մեկ նիշ են ՄՀԱ-ում և ՍՄԱ 646-ի մեջ չեն մտնում, չունեն նաև ընհանուր այլընտրանք ՍՄԱ 646-ում՝ ʃ, ʒ:
Դասակարգում
Օժանդակ լեզուների հետևյալ դասակարգումը մշակվել է Պիեռ Յանթոնի կողմից 1993 թվականին.
Նմուշ տեքստերի համեմատություն
Որպես համեմատության նյութ, կարելի է գտնել լատիներեն, անգլերեն, ֆրանսերեն և իսպաներեն տարբերակները այստեղ.
Տարածման մեթոդներ
Ինչպես նշվեց, միջազգային լեզվի խնդիրը ոչ այնքան այն է, թե որ լեզուն կիրառել, այլ ինչպես դա անել ։ Կան մի քանի մոտեցումներ միջազգային օժանդակ լեզվի վերջնական ամբողջական ընդլայնման և համախմբման վերաբերյալ։
Պատկերային լեզուներ
Միջազգային հաղորդակցության համար նկարներ, գաղափարագրեր, դիագրամներ և այլ պատկերային ներկայացումներ օգտագործելու մի շարք առաջարկներ են եղել։ Օրինակները տատանվում են՝ սկսած 17-րդ դարում փիլիսոփա Լայբնիցի կողմից առաջարկված «Characteristica Universalis»-ից, մինչև չինական գրի ընդունման առաջարկները, մինչև վերջին գյուտերը, ինչպիսին է «Blissymbol»-ը, որն առաջին անգամ հրատարակվել է 1949 թվականին ։
Գիտական հանրության շրջանակներում արդեն իսկ զգալի համաձայնություն կա էլեկտրոնային սխեմաների, քիմիական նշանների, մաթեմատիկական նշանների և էկոլոգիայի էներգետիկ համակարգերի համար նախատեսված էներգետիկ համակարգերի լեզվի օգտագործման շուրջ որպես սխեմատիկ լեզու։ Մենք կարող ենք նաև տեսնել միջազգային մասշտաբով ներդրված ջանքերը, որոնք նպատակաուղված են որոշակի կարգավորող նշանների միջոցով կարգավորել երթևեկությունը, ցույց տալ զբոսաշրջիկների համար նախատեսված ռեսուրսները, ինչպես նաև օգտագործել այս նշանները քարտեզներում։ Որոշ նշաններ գրեթե համընդհանուր են դարձել համակարգիչներում և համացանցում դրանց հետևողական օգտագործման արդյունքում։
Ժեստերի լեզուներ
Միջազգային օժանդակ ժեստերի լեզուն մշակվել է խուլ մարդկանց կողմից, ովքեր պարբերաբար հանդիպում են միջազգային ֆորումներում, ինչպիսիք են սպորտային միջոցառումները կամ քաղաքական կազմակերպությունները։ Այն նախկինում կոչվում էր Ժեստունո, բայց այժմ ավելի շատ հայտնի է որպես «միջազգային ժեստերի լեզու»։ Այս լեզուն շարունակել է զարգանալ 1973 թվականին առաջին նշանների ստանդարտացումից ի վեր, և այժմ այն լայն տարածում ունի։ Միջազգային նշանների լեզուն շատ առումներով տարբերվում է խոսակցական միջազգային օժանդակ լեզուներից. շատ նշաններ խորհրդանշական են, և ժեստերի լեզվով խոսողները հակված են այդ նշանները մտցնել իրենց սեփական ժեստերի լեզվի քերականության մեջ՝ շեշտը դնելով տեսողական ինտուիտիվ ժեստերի և մնջախաղի վրա։ Պարզ ժեստերի լեզուն, որը կոչվում էր «պարզ հնդկական ժեստերի լեզու» (Plains Indian Sign Language), օգտագործվում էր հնդկացիների կողմից։
Ժեստունոն չպետք է շփոթել առանձին և իրար հետ կապ չունեցող Սայնունո (Signuno) ժեստերի լեզվի հետ, որն ըստ էության ժեստերի միջոցով ներկայացված ճշգրիտ էսպերանտոն է։ Սայնունոն որևէ նշանակալի կիրառություն չունի և ավելի շատ հիմնված է էսպերանտո համայնքի վրա, քան միջազգային խուլերի համայնքի վրա։
Քննադատություն
Միջազգային օժանդակ լեզուների նկատմամբ զգալի քննադատություն է եղել՝ թե՛ առանձին առաջարկների, թե՛ առաջարկների տեսակների, թե՛ ավելի ընդհանուր առումով։
Շատ քննադատություններ կենտրոնացվել են կա՛մ միջազգային օժանդակ լեզուների արհեստականության վրա, կա՛մ կողմնակիցների փաստարկվածության և մեկ լեզվի շուրջ համաձայնության չգալու, կա՛մ նույնիսկ նրանց դատելու օբյեկտիվ չափանիշների վրա ։ Այնուամենայնիվ, հավանաբար ամենատարածված քննադատությունն այն է, որ արհեստական միջազգային օժանդակ լեզուները ավելորդ են, քանի որ բնական լեզուները, ինչպիսին անգլերենն է, արդեն լայնորեն օգտագործվում են որպես միջազգային օժանդակ լեզու և բավական լավ են ծառայում այդ նպատակին։
Քննադատություններից մեկը, որն արդեն տարածվեց 19-րդ դարի վերջին, և երբեմն լսում ենք նաև այսօր, այն է, որ միջազգային լեզուն կարող է արագացնել փոքրամասնությունների լեզուների վերացումը։ Պատասխաններից մեկն այն է եղել, որ նույնիսկ եթե դա տեղի ունենա, օգուտները կգերազանցեն վնասները ։
Արտաքին հղումներ
Կատեգորիա:Արհեստական լեզուներ Կատեգորիա:Լեզուներ Կատեգորիա:Էսպերանտո Կատեգորիա:Քերականություն ըստ լեզվի
Բռնիր ալիքը
«Բռնիր ալիքը» (Surf’s Up, 2007), ամերիկյան Sony Pictures Animation կինոստուդիայի լիամետրաժ անիմացիոն ֆիլմ։ Համաշխարհային պրեմիերան տեղի է ունեցել Ռուսաստանում 2007 թվականի հունիսի 7-ին։ 2008 թվականին ֆիլմը արժանացել է «Օսկար» մրցանակի՝ «Լավագույն լիամետրաժ անիմացիոն ֆիլմ» անվանակարգում։
Սյուժե
Ֆիլմում պատմվում է Կոդի Մավերիկ անունով բրդոտ պինգվինի մասին, որն ապրում էր փոքրիկ Կոլոտունե քաղաքում, որը գտնվում է Անտարկտիդայում։ Նա մեծացել է առանց հոր (վերջինիս կուլ էր տվել կետադելֆինը)։ Նրա բոլոր բարեկամները ձուկ պաշարելով էին զբաղվում։ Կոդին ևս պատրաստ էր այդ բախտին, եթե չլիներ Մեծ Զին՝ հայտնի սերֆինգիստ, ով պրոմոտուրով Անտարկտիդա էր այցելել։ Մեծ Զիի հետ հանդիպումը այնպես ցնցեց Կոդին, որ նա տարվեց սերֆինգով և իր ամբողջ ազատ ժամանակը դրան էր նվիրում։
Եվ ահա մի անգամ Կոդիի քաղաք այցելում է Մայկ Աբրոմովիչը՝ հայտնի սպորտային պրոդյուսեր, ջրասամույր Ռեջի Բելլաֆոնտի հավաքագրողը, որը Պին-Գու տրոպիկական կղզում իրականացվելիք Մեծ Զիի անվան Հուշային մրցույթի մասնակցելու համար հավաքում էր երիտասարդ հմուտ սերֆինգիստներ։ Մրցույթի վայր ուղևորության ընթացքում Կոդին ծանոթանում և ընկերանու է Ճուտ Ջոյի՝ տարավարքորդ ալքորի հետ։ Ջոն, ինչպես և Կոդին, իր հայրենիքում՝ Բադային Լճում, իր հայրենակիցների կողմից ծաղրանքի է ենթարկվել։ Չնայած խնդիրներին, այդ հմայիչ տարավարքորդը երջանիկ է ամենուր, ուր ընկերներ և սերֆինգի տախտակ կան։
Կղզում Կոդին ծանոթանում է գեղեցիկ, բայց խիստ աղջիկ Լենի Ալիկաիի հետ, որը փրկարար էր աշխատում։ Մրցույթի պատվո հաղթանշանի գլխավոր հավակնորդը իննակի չեմպիոն Տանկ «Ալեհատ» Էվանսն է։ Խարդախ մարզիկը հույս ուներ հաղթել տասներորդ, հոբելյանական անգամ։ Կոդի և Տանկի միջև վեճ է լինում, որից հետո Կոդին իրեն վիրավորողին սերֆ-դուելի է հրավիրում։ Երկրպագուները հիացած էին հակամարտությամբ և նորեկին էին երկրպագում։ Սպորտային պրոդյուսեր ջրասամույր Ռեջին ուզում էր հարստանալ Կոդի համբավի հաշվին, բայց ապարդյուն․ ինքնուսույց մարզիկը ամոթալի պարտություն է կրում իննակի չեմպիոնից և վնասվածք է ստանում։
Կոդիի նոր ընկերուհի Լենին նրան ծանոթացնում է իր հորեղբոր՝ Զիկ Տոպանգա անունով սերֆինգի ծեր վետերանի հետ, որը, նրա վնասվածքը բուժելով, փրկում է Կոդի կյանքը։ Զիկը միայնակ ապրում է կղզու խորքում։ Կոդի հայտնվելը ընդհանրապես չէր մտնում մենակյաց Զիկի ծրագրեի մեջ և նա ամեն ինչ անում է այդ անկոչ հյուրից ազատվելու համար։ Սակայն շփման արդյունքում պարզվում է, որ այդ երկու պինգվինների միջև շատ նմանություններ կան։ Բացի այդ, Կոդին անսպասելի իմանում է, որ Զիկը հենց լեգենդար Մեծ Զին է (նա կեղծել էր իր մահը, որպեսզի չվերադառնա պարտությամբ, որը նա կրել էր Տանկից, ով կիրառել էր ամենադժվար հնարքը)՝ իր կուռքը։ Զին փորձում է համոզել Կոդիին, որ սերֆինգում հաղթանակը ամենակարևորը չէ։ Գլխավորը՝ հաճույք ստանալն է այն ամենից, ինչ անում ես։ Ծանր, բայց հետաքրքրաշարժ պարապունքները իզուր չեն լիում․ Կոդին կամաց-կամաց նոր փիլիսոփայության է հասնում՝ ձեռք բերելով պրոֆեսիոնալի հմտություններ։
Իր մեջ ուժ զգալով՝ Կոդին որոշում է ալիքներին և Տանկին նորից հրավեր նետել։ Զին փորձում է կանգնեցնել պատվախնդիր նորեկին, բայց ապարդյուն․ նրանք վիճում են, և Կոդին գնում է մրցույթի։ Մրցույթում նա եզրափակիչ է անցնում Տանկի և Ճուտ Ջոյի հետ։ Այն պահին, երբ նա կանգնում է ընկերոջը փրկելու կամ հաղթելու ընտրության առաջ, նա զոհաբերում է փառքի ցանկությունը։ Բայց Կոդիի կյանքը վտանգվում է․ Տանկ Էվանսը նրան տանում է ժայռերի մոտ ու ինքը բարձրանում է մեծ քարի վրա։ հետո նրան փրկում է Լենին։ Իր հերթին Զին փրկում է Կոդիի կյանքը, որից հետո հասարակություն է մտնում և նորից հասարակ սերֆինգիստ է դառնում։
Music from Motion Picture
Սաունդթրեքի մեջ մտնում են տարբեր կատարողների մուլտֆիլմի մեջ հնչող երգեր։ Ամբողջ երաժշտությունը կարելի է գտնել պաշտոնական կայքում
Green Day խմբի երկու երգերը՝ «Welcome to Paradise»-ը և «Holiday»-ը, որպես ֆոնային երաժշտություն հնչում են մուլտֆիլմի երկու հատվածում։ Սակայն այդ երգերից ոչ մեկը պաշտոնական երաժշտական ալբոմում ընդգրկված չէ։ «Welcome to Paradise»-ը նաև օգգտագործվել է ֆիլմի երկրորդ պրոմոթրեյլերում։ Առաջին թրեյլերում Red Hot Chili Peppers խմբի «Get on Top» երգը կարելի է լսել հետին պլանում։
Original Ocean Picture Score
Կոմպոզիտոր Մայքլ Դաննայի կողմից գրվել է մուլտֆիլմի գործիքային սաունդթրեք՝ «Original Ocean Picture Score» անվանումով։ Երգերի մեծամասնությունը հիմնված է «Legends» երաժշտական թեմայի վրա։ BSX Records-ը թողարկել է սաունթրեքների սկավառակի հավաքածուային հրատարկությունը՝ 1000 նմուշ սահմանափակ տիրաժով ։
Վիդեոխաղ՝ մուլտֆիլմի հիման վրա
2007 թվականի գարնանը Ubisoft Entertainment կազմակերպությունը թողարկել է Surf’s Up! վիդեոխաղը՝ համանուն մուլտֆլմի մոտիվներով։ Խաղը ներկայացված է 3D-արկադային և էքստրեմալ սպորտի (սերֆինգի) ժանրում։ Խաղում կարելի է կառավարել մուլտֆիլմի 10 կերպարներին։ Ամեն կերպար ունի իր առանձնահատուկ սերֆինգի տախտակը։ Սակայն նրանցից բացի կան կրացուցիչ տախտակներ, որոնք կարող է վերցնել յուրաքանչյուր կերպար։ Յուրաքանչյուր տախտակ ունի իր բնութագրիչները (արագություն, առանձնահատուկ հնարքներ, կառավարում)։ Տախտակների վրա կարելի է նաև փոխել նկարը կամ ուղակի այն ուրիշ գույն ներկել։Յուրաքանչյուր կերպարի կարելի է հանդերձավորել հագուստի որոշակի ոճով։ Կա ընդամենը մրցույթների 13 վայր (ներառյալ պարապունքների վայրերը)։ Խաղն ընթացքում մուլտֆիլմից բացվում են նոր սաունդթրեքեր, տեսանյութեր և շնորհանդեսներ։
Շարունակություն
2017 թվականի հունվարի 17-ին, բաց թողնով կինոթատրոնները, տեսանյութով թողարկվել է մուլտֆիլմի շարունակությունը՝ «Բռնիր ալիքը 2» անվանումով։ Շարունակությանը մասնակցել են պրոֆեսիոնալ ըմբշամարտի աստղեր Վինս Մաքմահոնը, Թրիփլ Էյչը, Փեյջը, Անդերթեյքերը և Ջոն Սինան ։
Կարապի երգ
Նշանակությունը՝ ինչ-որ մեկի վերջին, սովորաբար առավել նշանակալից աշխատանքը, տաղանդի վերջին դրսևորումը ։ Որպես այլաբանություն՝ նշանակում է մահվանից առաջ հորինված։ Արտահայտությունը հիմնված է ժողովրդական համոզմունքի վրա, որի համաձայն կարապները՝ չերգող, «լուռ» թռչունները, մահվանից մի քանի րոպե առաջ ձայն են ստանում, և կարապների այս անմահ երգը զարմանալիորեն գեղեցիկ է ։
Հին հունական դիցաբանության մեջ կարապը թռչուն էր, որը նվիրված էր Ապոլլոնին, և, հետևաբար, այն համարվում էր ներդաշնակության և գեղեցկության խորհրդանիշ, այն (ճչան կարապ) համարվում էր Ապոլլոն աստծո գլխավոր ատրիբուտներից (Ֆեբոս) ։ Հոմերական հիմնում ասվում է Ապոլլոնի մասին ։
«Կարապի երգի» դրդապատճառը հայտնի չի եղել հնում, այն չի հայտնաբերվել ո՛չ Հոմերոսի, ո՛չ Հեսիոդոսի մոտ, ոչ էլ հոմերոսյան հիմներում ։
Կարապը Ապոլլոնի սուրբ վայրերում մշտապես երգում է՝ գովելով աստծո ծնունդը Դելոսում կամ ազդարարելով նրա հայտնվելը ։ Եվրիպիդեսը գրում է «Իոնայի» ֆեբոս տաճարում կարապի մեղմ երգերի մասին, ինչպես նաև «Տավրիդի Իֆիգենիայում» Դելոսի սուրբ լճում կարապի երգելու մասին ։ Կալիմախուսը գրում է.
«Կարապը երաժշտություն է նշանակում, նաև խորհրդանշում է նրանց, ովքեր դրան մասնակից են, իսկ իր երանգներով նշանակում է գաղտնիքների բացահայտում։ Երազի մեջ նրան հիվանդ տեսնելը առողջացում է կանխատեսում, բայց եթե նա երգում է, ապա մահ, քանի որ կարապը երգում է միայն մահվանից առաջ»» ։ Արիստոտելը հայտնում է կարապների մասին. «Նրանք կարողանում են երգել, և նրանք երգում են հատկապես իրենց մահվան ժամանակ. նրանք թռչում են դեպի ծով, և որոշ մարդիկ, որոնք նավարկում էին Լիբիայի մերձակայքում, ծովում հանդիպել են գողտրիկ ձայնով երգող բազմաթիվ կարապների,որոնցից մի քանիսը մեռնում էին» ։ Կլավդիուս Էլիանը գրում է. «Այն, որ կարապները հռչակված են իրենց երգով, հայտնի է։ Ես նրանց երգերը չեմ լսել, ընդհանուր առմամբ, թերևս ոչ ոք դա չի լսել, բայց բոլորը հավատում են, որ կարապները երգում են։ Համարվում է, որ այս թռչունների ձայնը հատկապես գեղեցիկ և մեղեդային է նրանց կյանքի ավարտին» ։ Ըստ Ապոլլոնիոս Հռոդոսացու պատմաբաններ Ֆերեկիդը և Արիետը պատմել են, որ Ապոլոնը իր սիրելի Կիրենին Պելիոնից տարել է կարապներով լծված ոսկե կառքով ։ Ըստ Ֆիլոստրատ Կրտսերի՝ «Ապոլոնը Հիացինտին խոստանում է, ի թիվս իր բոլոր բարիքների, նրան հնարավորություն տալ կարապների վրա շրջել այն երկրները, որտեղ պատվում են Ապոլոնին, և որտեղ նրան հաճելի է» ։ Հիմերիուսը արձակ շարադրանքով է ներկայացրել Ալքայոսի՝ չպահպանված ապոլոնյան հիմները ։ Ջոն Մաքսվել Էդմոնդսը այն նորից վերածել է բանաստեղծության, իսկ Վյաչեսլավ Իվանովը թարգմանել է ռուսերեն ։
Հին հունական դրամատուրգ Էսքիլեսի (մ.թ.ա. 525-456) հերոսուհին՝ Կլիթեմնեստրա, խոսելով գերեվարված տրոյական մարգարե Կասսանդրայի մասին, որը սպանվել է Ագամեմնոնի հետ միասին, մարդու մահվան ոգեշնչված խոսքերը համեմատում է մեռնող կարապի վերջին սգավոր ձայնի հետ.
Այս ելույթը նման էր աստվածային ամուսնու կարապի ձայնին:Ցիցերոնից հետո «Կարապի երգ» բառակապակցությունը «տաղանդի վերջին դրսևորում, գլուխգործոց, ստեղծագործական գագաթնակետ, պայծառ, իմաստալից արարք՝ կատարված մասնագիտական ​​կարիերայի ավարտին» իմաստով դարձել է կայուն ։
Ծանոթագրություն
<references group="" responsive="1">
Կատեգորիա:Թևավոր խոսքեր Կատեգորիա:Լեգենդներ
Վամպիր (նկար, Մունկ)
Պատմություն
«Վամպիր» ստեղծագործության մեջ Էդվարդ Մունկը նկարել է շիկահեր մի կնոջ, ով գրկել է խոնարհված մի տղամարդու։ Տղամարդու դեմքը կնոջ կրծքերին է և միայն կողքից է նա երևում։ Կինը շրթունքներով տղամարդու պարանոցն է համբուրում։ Այսպիսի սյուժեն երկակի իմաստներով է հանդես գալիս. Մունկի արվեստի գիտակներն ու հետազոտողները հանգում են այն եզրակացության, որ «Վամպիր» ստեղծագործությունում պատկերված է վառ արտահայտված «Մադոննայի և պոռնիկի» կոմպլեքս-զուգակցությունը և վախը կանացի սկզբի հանդեպ։ Ի դեպ այս կոմպլեքսը Էդվարդ Մունկի շատ այլ ստեղծագործություններում է երևում, որի վառ օրինակը համարվում է «Տիրամայրը»։
Մունկի մասին իր հիշողություններում Ռոլֆ Սփենսերը հիշում է հետևյալ խոսքերը, որոնք Մունկը ասել է նոր ամուսնացած ընտանեկան զույգին. «Նա դարձավ կարծես մի շիլա։ Նա պետք է շատ շտապ ազատվեր կնոջ բանտարկող ձեռքերից։ Նա կպավ կնոջ կրծքերին՝ կինը սարսափելի էր։ Իսկ տղամարդու աչքերը դատարկ են, իսկ դեմքը՝ մոխրագույն»։ Այս քաղվածքը բավականին մանրամասնորեն նկարագրում է կտավի սյուժեն ։ Գոյություն ունի ևս մեկ քաղվածք (Էդվարդ Մունկի օրագրերից վերցված), որը հրապարակել է Մունկի թանգարանի պաշտոնական կայքը։ Ըստ կայքի Ռոլֆ Սփենսերի խոսքերը նմանություններ ունեն իրենց քաղվածքի հետ, սակայն տարբերությունները մեծ են՝ այն է. «Նա խոնարհեց գլուխը կնոջ կրծքերին։ նա զգաց, թե ինչպես է արյունը հոսում կնոջ արյունատար անոթներում։ Լսում էր կնոջ սրտի բոլոր զարկերը։ Տղամարդը զգաց կնոջ շրթունքների հակումը իր պարանոցին, որի պատճառով ամբողջ մարմնով մեկ դող անցավ ու ծնվեց ցանկասիրություն և տղամարդը կնոջը ավելի մոտ բերեց իրեն» ։
Նկարագիր
«Վամպիր» ստեղծագործության մեջ տղամարդու կերպարի համար որպես բնորդ հանդես է եկել գերմանա-շվեդա-ֆիննական գրող, դրամատուրգ, սցենարիստ Ադոլֆ Պաուլը։ Իսկ կինը հատուկ վարձված մի մոդել էր։ Ադոլֆ Պաուլը հիշում է, որ նկարի ստեղծման շարժառիթը Մունկի մոտ ինքնաբերական է առաջացել։ Նա հիշում է, որի մի անգամ հյուր է գնում Էդվարդ Մունկի մոտ, երբ նկարիչը ստեղծագործում էր. «Նա նկարում էր...մոդելին...կրակե-շիկակարմիր մազերով, որոնք թափվել էին հոլանի ուսերին, կարծես արյուն լինեին։ -Կանգնի՛ր,- հրամայեց ինձ Էդվարդ Մունկը,- գնա նրա մոտ ու ծունկի իջիր,- հրամայեց նա,- կախի՛ր գլուխդ նրա դիմաց։ -Կինը առաջ եկավ դեպի ինձ և փաթաթվելով՝ շուրթերը բերեց դեմի պարանոցս և վարսերով պարուրեց ինձ։ Մունկը սկսեց նկարել և արդյունքում ծնվեց նրա «Վամպիր» ստեղծագործությունը» ։
Առաջին անգամ Էդվարդ Մունկի «Վամպիր» ստեղծագործությունը հասարակության համար ցուցադրվեց 1893 թվականի աշնանը՝ «Սեր և ցավ» վերնագրով։ իսկ նկարի «Վամպիր» անվանումը պատկանում է Ստանիսլավ Պշիբևսկուն։
Ինչպես Մունկի շատ նկարներ, այնպես էլ «Վամպիր» ստեղծագործությունը բազմաթիվ անգամներ է նկարվել ու վերանկարվել։ Նկարիչը կատարել է նաև գրաֆիկական աշխատանքներ այս նկարի հիման վրա։ Գոյություն ունի նաև «Վամպիր» ստեղծագործության վիմագրությունը։
Ծանոթագրություններ
Կատեգորիա:Նորվեգիայի արվեստ Կատեգորիա:Էդվարդ Մունկի նկարներ Կատեգորիա:1893 նկարներ Կատեգորիա:Մունկի թանգարանի նկարներ Կատեգորիա:Էքսպրեսիոնիզմ Կատեգորիա:Կյանքի ֆրիզ Կատեգորիա:Արվեստի գողացված գործեր
Պաուլա Սելինգ
Պաուլա Սելինգ (Paula Seling, ), ռումինացի երգչուհի, երգահան և ռադիո-դիջեյ։ Սելինգն Օսլոյում Օվիի հետ զուգերգով ներկայացրել է Ռումինիան Եվրատեսիլ 2010 երգի մրցույթում և զբաղեցրել երրորդ հորիզոնականը։ Իսկ ավելի ուշ՝ Եվրատեսիլ 2014 երգի մրցույթում (կրկին Օվիի հետ զուգերգով), որտեղ զբաղեցրել է 12-րդ հորիզոնականը։
Կենսագրություն
Պաուլա Սելինգը ծնվել է 1978 թվականի դեկտեմբերի 25-ին Բայա Մարեում։ 1997 թվականի հունիսին Պաուլան ավարտել է «Gheorghe Sincai National College»-ը ։ Նաև ուսանել է Բուխարեստի «Şcoala Superioară de Jurnalism»-ում։ 6 տարեկանում սովորել է նվագել դաշնամուր։
2002 թվականի աշնանը Պաուլան «Golden Stag Festival» փառատոնի հաղթանակից հետո կնքել է պայմանագիր «Roton Records»-ի հետ։ Ինչպես նաև 2002 թվականին հաղթել է ռումինական MTV-ի «Լավագույն երգչուհի» և «Լավագույն երաժշտական տեսահոլովակ» անվանակարգերում։ 2005 թվականին Սելինգը, հայրը և եղբայրն աշխատեցրել են սեփական ձայնագիր լեյբլը՝ «Unicorn Records Romania»-ը։
Պաուլան զուգերգեր ունի Ալ Բանոյի և Անիտա Դելսի (2 Unlimited) հետ։ Ելույթ է ունեցել Ջոան Բաեզի, Չիկ Կորիայի, Մայքլ Բոլթոնի և Բիյոնսեի հետ։ Պաուլայի վերջին ալբոմը՝ «Believe»-ը, թողարկվել է 2009 թվականին։ Այդ ալբոմի առաջին սինգլը՝ «Believe»-ը, ռումինական թոփ 100-ում հասավ 40-րդ հորիզոնական։ Ալբոմի պաշտոնական ցուցադրումը եղել է 2009 թվականի հունիսի 10-ին Բուխարեստի «Siver Church Club»-ում։
2009 թվականի օգոստոսից մինչև դեկտեմբեր Պաուլան շրջագայել է Կանադայով և Արևմտյան Եվրոպայով։ Միաժամանակ նույն թվականին Պաուլան նորից մասնակցություն է ունեցել «Golden Stag Festival»-ում, բայց արդեն մրցատյանի դերում։
Եվրատեսիլ 2010
«Golden Stag Festival» փառատոնից հետո երգիչ Օվիդիու Չեռնեուցյանուն՝ առավել հայտնի որպես Օվի Մարտին կամ ուղղակի Օվի, Պաուլային առաջարկել է համագործակցում։ Նոյեմբերին Պաուլան և Օվին մասնակցել են «Selectia Nationala»-ին՝ Եվրատեսիլի ռումինական ընտրությանը։ Նրանք ձայնագրել են «Playing With Fire» երգի բնօրինակ տարբերակը՝ գրված Օվիի կողմից, և գրանցվել նախնական ընտրությանը։ Նրանք ընտրության մասնակիցներ են ընտրվել 2010 թվականի հունվարի 27-ին, իսկ մարտի 6-ին հաղթել են ընտրությունը և իրավունք ստացել ներկայացնել Ռումինիան «Եվրատեսիլ 2010» երգի մրցույթում։
Երկրորդ կիսաեզրափակչում Պաուլան և Օվին ներկայացել են 10-րդ համարի ներքո՝ Նիդերլանդներից հետո և Սլովենիայից առաջ։ Քվեարկությունների արդյունքներով՝ նրանք հավաքել են 104 միավոր և անցել եզրափակիչ՝ կիսաեզրափակչում զբաղեցնելով 4-րդ հորիզոնականը։
Եզրափակչում Պաուլան և Օվին ներկայացել են 19-րդը՝ Ֆրանսիայից հետո և Ռուսաստանից առաջ։ Քվեարկությամբ նրանք հավաքել են 162 միավոր (այդ թվում՝ նրանց առավելագույն՝ 12 միավոր տրվել է մեկ անգամ) և զբաղեցրել 3-րդ հորիզոնականը ։
Եվրատեսիլ 2014
2014 թվականի մարտի 1-ին հայտարարվել է Օվիի հետ միասին Ռումինիան «Եվրատեսիլ 2014» երգի մրցույթում ներկայացնելու մասին, որտեղ պետք է կատարեին «Miracle» երգը ։ Կիսաեզրափակչում զուգերգը զբաղեցրել է երկրորդ հորիզոնականը՝ ըստ միավորների հանրագումարի՝ տրված հեռուստադիտողի և մրցատյանի կողմից, և անցել եզրափակիչ։ Իսկ եզրափակչում երգը զբաղեցրել է 12-րդ հորիզոնականը։
Արտաքին հղումներ
Կատեգորիա:Ռումինացի երգիչներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:Ռումինիայի մասնակիցները Եվրատեսիլ երգի մրցույթում Կատեգորիա:Ռումինացի երաժիշտներ Կատեգորիա:Եվրատեսիլ 2010 երգի մրցույթ Կատեգորիա:21-րդ դարի երգչուհիներ
Աստերոիդների ցանկ (76401-76500)
Աստերոիդների ցանկ (76301-76400) * Աստերոիդների ցանկ * Աստերոիդների ցանկ (76501-76600)
Թյուսվեր
Թյուսվեր (Tysvær), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Ակսդալ քաղաքն է։ Պաշտոնական լեզուն համարվում է Նյունորսկը։ Զբաղեցնում է 425.29 կմ² տարածք ։
Թյուսվերի զինանշանը
Թյուսվեր կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա՝ կենտրոնական մասում պատկերված է սպիտակ թռչուն (փայտփորիկ)՝ ի պատիվ կոմունայի տարածքում բնակվող փայտփորիկների բազմատեսակ պոպուլացիայի ։
Բնակչություն
Համաձայն 2016 թվականի մարդահամարի տվյալների՝ Թյուսվեր կոմունայում բնակվում է 10 925 մարդ։ Վերջին 60 տարում բնակչության թվաքանակը կայուն աճ է գրանցել ։
Տնտեսություն
Թյուսվեր կոմունանյի տնտեսության հիմնական ճյուղը նավագնացությունը, ձկնաարդյունաբերությունն ու զբոսաշրջությունն է։
Արտաքին հղումներ
Կատեգորիա:Ռուգլանի ֆյուլքեի կոմունաներ
Վլադիմիր Եմելյանով
Վլադիմիր Նիկոլաևիչ Եմելյանով (Владимир Николаевич Емелья́нов, ), խորհրդային թատրոնի ու կինոյի դերասան։ ՌԽՖՍՀ ժողովրդական արտիստ (1972)։
Կենսագրություն
Վլադիմիր Եմելյանովը ծնվել է 1911 թվականի հունիսի 20-ին Պերմ քաղաքում։ Մանկությունն անցել է Ռուսաստանի համար ծանր օրերին, երբ սով էր, տնտեսական քայքայում։ Հոկտեմբերյան հեղափոխությունից ու քաղաքացիական պատերազմից հետո երիտասարդ Խորհրդային Միությունը նոր կյանք էր սկսում ։
1931-1932 թվականներին սովորում է Մոսկվայի պրոլետարիատի լուսավորչամշակութային կազմակերպության ստուդիայում։ 1932 թվականից հանդես է գալիս Սվերդլովսկի Աշխատավոր երիտասարդների թատրոնում, իսկ 1937 թվականից՝ «Կոմսոմոլսկայա պրավդա»-ի անվան Մոլոտովի թատրոնում։ 1953 թվականից սկսում է աշխատել Ե. Վախթանգովի անվան ակադեմիական թատրոնում, իսկ 1956 թվականից՝ Մոսկվայի Կինոդերասանի թատրոն-ստուդիայում ։
Եմելյանովի առաջին ֆիլմը՝ «Թշնամական մրրիկ»-ը (1953), կանխորոշեց դերասանի ստեղծագործական ուղին։ Նա սկսեց խաղալ բոլշևիկների, հեղափոխականների, քաղաքացիական պատերազմի հրամանատարների, կուսակցական ղեկավարների դերեր ։
Վլադիմիր Եմելյանովը մահացել է 1975 թվականի հուլիսի 2-ին Դոնեցկում ։ Թաղված է Մոսկվայի Բաբուշինսկոե գերեզմանատանը (հողակտոր №16)։
Արտաքին հղումներ
Կատեգորիա:Դոնեցկ քաղաքում մահացածներ Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:Ե․ Վախթանգովի անվան թատրոնի անձինք Կատեգորիա:Բաբուշինսկոե գերեզմանատանը թաղվածներ
Լիմանա
Լիմանա (Limana), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 4506 մարդ, բնակչության խտություն՝ 116 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 32020։ Հեռախոսային կոդ՝ 0436։ Քաղաքի հովանավոր պաշտպանն է սուրբ Վալենտինը։ Տոնը նշում են փետրվարի 14-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Բլագոդատնոե (գյուղ, Արտյոմովսկի շրջան)
2001 թվականի տվյալներով Բլագոդատնոե գյուղում բնակվում էր 137 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Արմատանա
Արմատանա, հնագույն երկրամաս Հայասա ցեղային միությունում։ Հիշատակվում է խեթական արձանագրություններում։ Ոմանք այն տեղադրում են այդ ցեղային միության տարածքի հարավում, ոմանք՝ Միջագետքի ու Սամոսատի միջև, ոմանք՝ ուղղակի Կիլիկիայում, Ռամիթա բնակավայրի շրջակայքում, ոմանք էլ՝ Երզնկայից հարավ-արևմուտք, Մնձուրի լեռների շրջանում։ Ընդունելի է այն ենթադրությունը, ըստ որի Արմատանա անունը պահպանվել է Բարձր Հայք աշխարհի Դարանաղի գավառի Արմտան գյուղի անվան մեջ ։
Գոյ
Գոյ (גוי "գոյ", גוים կամ גויים "գոյիմ"), եզր ժամանակակից եբրայերենում և իդիշում, որով անվանում են ոչ հրեային կամ ոչ հուդայականին։
Տես նաև
Կատեգորիա:Հուդայականություն
Բելեզմա (ազգային պարկ)
Բելեզմա (الحظيرة الوطنية بلزمة), Ալժիրի կարևոր ազգային պարկերից մեկը։ Այն տեղակայված է Բաթնա նահանգում։ Այն կառուցվել է 1984 թվականին։ Ընդհանուր տարածքը կազմում է 262,5 կմ²։ Կլիման տատանվում է խոնավ ցրտից չոր կիսաանապատային գոտիներում։ Բուսական և կենդանական աշխարհը լավ է զարգացած։ Այստեղ կան բուսականության 447 տեսակ (14 % երկրի բոլոր տեսակներից) և 309 կենդանական աշխարհի տեսակ, որոնցից 59-ը՝ ոչնչացման եզրին գտնվող։
Արտաքին հղումներ
Կատեգորիա:Ազգային պարկեր ըստ երկրի Կատեգորիա:Կատեգորիա ԲՊՀՄ II
Փոքր Արջ
Փոքր արջ, համաստեղություն աստղային երկնքի հյուսիսային մասում։ Ժողովրդական լեզվի մեջ ստացել է «շերեփ» անվանումը։ Առավելապես հայտնի է իր ամենապայծառ Բևեռային աստղով։ Վերջինս հանդիսանում է կողմնացույց դեպի Հյուսիսային բևեռ։ Համաստեղությունը օրվա ընթացքում գրեթե չի փոխում իր դիրքը և պտտվում է Բևեռային աստղի շուրջը։ Կապված Երկրի պրեցեսիային փոփոխության հետ համաստեղությունը հազարամյակների ընթացքում փոխում է իր դիրքը՝ հետևաբար և փոխվում է Հյուսիսային բևեռի կողմը։
(8354) 1989 RF
(8354) , աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 1-ին Էրիկ Էլստի կողմից Վերին Պրովանսում ։
Միջին հեռավորությունը Արեգակից կազմում է 3,192874 ա. մ., առավելագույնը մոտենում է 2,7241 ա. մ. հեռավորության վրա և հեռանում 3,6616 ա. մ. ։ Արեգակի շուրջ մեկ ամբողջական պտույտ է կատարում 2083,87 երկրային օրվա ընթացքում, իր ուղեծրով շարժվելով միջինում 0,172755 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,33° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Չենչենիգե Ագորդինո
Բնակչությունը կազմում է 1484 մարդ (2008), բնակչության խտություն՝ 82 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 32020։ Հեռախոսային կոդ՝ 0437։
Ծանոթագրություններ
Կատեգորիա:Իտալիայի բնակավայրեր
Աստերոիդների ցանկ (259101-259200)
Աստերոիդների ցանկ (259001-259100) * Աստերոիդների ցանկ * Աստերոիդների ցանկ (259201-259300)
Բոգդանովկա (գյուղ, Արտյոմովսկի շրջան)
Բոգդանովկա (Богданівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Բոգդանովկա գյուղում բնակվում էր 97 մարդ։
Քազիմկուլախ
Քազիմկուլախ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 1871 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Գրկախառնության օր
Գրկախառնության օր, հունվարի 21-ին, դեկտեմբերի 4-ին և այլ օրերի նշվող տոն։ Ըստ տոնի ավանդույթի՝ ընկերական գրկախառնվել կարելի է նույնիսկ անծանոթների հետ ։ Այդ օրը կազմակերպվում են նաև գրկախառնության հետ կապված զանազան ֆլեշմոբեր  ։
Պատմություն
Միջազգային դեկտեմբերյան տոնը (International Hug Day) ի հայտ է եկել 20-րդ դարի 70-ական թվականներին։ Այս տոնը հիմնականում նշվում էր արևմտաեվրոպական երիտասարդության ուսանողական միջավայրում, բայց դրա առաջացման ճշգրիտ հանգամանքները հայտնի չեն ։
Ըստ յուրահատուկ «հավատալիքի»՝ ընկերական գրկախառնության ժամանակ մարդիկ փոխանակվում են ներքին ջերմությամբ։ Գոյություն ունեն նաև գրկախառնության օգտակարության մասին «գիտական» հիմնավորումներ․ օրինակ՝ ընկերական հպումները բարձրացնում են իմունիտետը, խթանում են կենտրոնական նյարդային համակարգը, արյան մեջ բարձրացնում են հեմոգլոբինի, ինչպես նաև մեկ այլ հորմոնի՝ օքսիտոցինի մակարդակը։ Օքսիտոցինն առաջացնում է բարյացակամ տրամադրվածություն այլ մարդկանց նկատմամբ ։
Արտաքին հղումներ
Կատեգորիա:Միջազգային օրեր Կատեգորիա:Ոչ պաշտոնական տոներ Կատեգորիա:Հունվարի 21
Nichts in der Welt
«Nichts in der Welt» (Ոչինչ չկա այս աշխարհում), գերմանական Die Ärzte փանկ-ռոք խմբի երգն է Geräusch ալբոմից։ Առանձին սինգլով թողարկվել է 2004 թ. ապրիլի 13-ին, խմբի թվով 35-րդ սինգլն է։ Երգի հեղինակն է Ֆարին Ուրլաուբը։ Նկարահանվել է տեսահոլովակ։
Ծանոթագրություններ
Կատեգորիա:Die Ärzte երգեր Կատեգորիա:2004 սինգլներ
Մագդալենա Ռուիս Գինյասու
Մագդալենա Ռուիս Գինյասու (Magdalena Ruiz Guiñazú, ), արգենտինացի թարգմանիչ, լրագրող, գրող, որն իր աշխատանքի համար արժանացել է ազգային և միջազգային մրցանակների ։ Նա համարվում է մարդկայինի պաշտպանության խորհրդանշական գործիչ Արգենտինայի քաղաքացիական ռազմական բռնապետության ընթացքում։ Մագդալենա Ռուիս Գինյասուն դատապարտել է մարդկանց անհետացումը  ոստիկանության գնդապետ Արիաս Դուվասի ղեկավարության ժամանակ և մի քանի անգամ ստացել է մահվան սպառնալիքներ ։
Մարդու իրավունքներ
1976, 1977 և 1978 թվականներին աշխատել է այսպես ասած 11-րդ ալիքում՝ վերահսկվելով բանակի կողմից։ Եղել է մեկը այն 16 կին լրագրողներից, ով մրցանակ է ստացել ներքին գործերի մինիստր գեներալ Ալբանո Հարգուինդեգուից 1980 թվականի օգոստոսին ։ 80-ական թվականների ընթացքում հանդես է եկել մարդու իրավունքների պաշտպանությամբ։ Իր կարիերայի ամբողջ ընթացքում նա ցույց է տվել բռնատիրության ցանկացած նշան, որը համապատասխանել է լրագրային բազմակարծության հայեցակարգին։
Շնորհակալագրեր
Մագդալենան, ինչպես հայտնի է, ստացել է մեծ քանակությամբ պարգևներ (13 Մարտին Ֆերո պարգև, ներառյալ Մարտին Ֆերո դե Օրո) ։
Արտաքին հղումներ
Կատեգորիա:Արգենտինացի կին գրողներ Կատեգորիա:Արգենտինայի ռադիոընթերցումներ Կատեգորիա:Արգենտինացի թարգմանիչներ Կատեգորիա:Արգենտինացի լրագրողներ
Ուտսիրա
Ուտսիրաի զինանշանը
Ուտսիրա կոմունայի զինանշանը իրենից ներկայացնում է կապույտ և սպիտակ գույնով ներկված վահան, ներքևի մասը սուր, որի վրա գույները այնպես են դասավորված, որ նմանվում են փարոսի արձակած լույսի շողերի ։
Բնակչություն
Համաձայն 2016 թվականի մարդահամարի տվյալների՝ Ուտսիրա կոմունայում բնակվում է 200 մարդ։ Վերջին 60 տարում բնակչության թվաքանակը նվազել է գրեթե 2 անգամ ։
Տնտեսություն
Ուտսիրան, լինելով կղզի, տնտեսական ուղվածությունը վերցրել է դեպի ձկնաարդյունաբերությունը։ Ուտսիրայում է գտնվում Նորվեգիայի կարևորագույն փարոսներից մեկը։
Արտաքին հղումներ
Կատեգորիա:Ռուգլանի ֆյուլքեի կոմունաներ
Snapshot Games
Snapshot Games, համակարգչային խաղեր մշակող ընկերություն, որը տեղակայված է Սոֆիայում (Բուլղարիա) ։ Snapshot Games-ը հիմնադրվել է 2013 թվականին Ջուլիան Գոլլոպի և Դեյվիդ Կեյի կողմից ։ Գոլլոպը հայտնի է, ինչպես X-COM, UFO: Enemy Unknown և X-COM: Apocalypse խաղաշարքերի ստեղծող   ։ Բացի Գոլլոպից ընկերությունում աշխատում են այլ 8 վետերան աշխատակիցներ, որոնք ժամանակին աշխատաել են այլ բուլղարական ընկերություններում ։
Պատմություն
Snapshot Games-ը հիմնադրվել է 2013 թվականի նոյեմբերի 12-ին Կոլիֆոռնիայում, որպես մասնավոր ընկերություն ։ Ընկերությունը տեղակայված է Բուլղարիայում, որտեղ էլ ապրում է ընկերության հիմնադիր Ջուլիան Գոլլոպը, քաղաքի ընտրության հարցում կարևոր դեր խաղաց քաղաքում ավելի քիչ ծախսերի առկայությունը  ։
2014 թվականի ապրիլին ընկերությունը մեկնարկեց հանգանակություն, որը նախատեսված էր Chaos Reborn խաղի առաջին տարբերակի մշակման համար ։ Հանգանակության արդյունքում հավաքվեց 210 000 դոլար գումար ։ 2014 թվականի դեկտեմբերի 9-ին խաղը հայտնվեց Steam նախավաճառքների շարքում, իսկ արդեն 2015 թվականի հոկտեմբերի 26-ին կայացավ խաղի պաշտոնական թողարկումը ։ Metacritic կայքում խաղը ստացավ 86/100 գնահատականը ։ PC Gamer-ը խաղի տվեց 87% հավանություն ։ 2015 թվականին խաղը պարգևատրվեց Golden Joystick Awards մրցանակով, որպես լավագույն ինդի խաղ ։
2016 թվականի մարտի 18-ին, Ջուլիան Գոլլոպը Twitter-ում կատարեց հրապարակում Phoenix Point խաղի մշակման մասին ։ Ողջ հաջորդ տարվա ընթացքում զբաղվեց այդ խաղի մշակմամբ ։ Ներդրելով 450 000 դոլլար, 2017 թվականի ապրիլին ընկերությունը մեկնարկեց հանգանակություն՝ 500 000 դոլլար հավաքելու նպատակով, որը պետք է ուղղվեր խաղի մշաման և թողարկման համար  ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Խաղեր
Չառլզ Ամիրխանյան
Չառլզ Բենջամին Ամիրխանյան (Charles Amirkhanian, ), ամերիկահայ երգահան։ Նա նաև հարվածային գործիքներ նվագող է, հնչյունային բանաստեղծ և ռադիոթողարկիչ։ Առավելապես հայտնի է իր էլեկտրաակուստիկ և տեքստաձայնային երաժշտությամբ։ Երգչուհի, երգահան և փերֆորմանս նկարչուհի Լորի Անդերսոնը բարձր է գնահատել նրա աշխատանքը. «Աուդիոկոլաժի արվեստը վերադարձել է... Երևակայական տարածության փայլուն զգացում է» ։
Կարիերա
Չառլզ Բենջամին Ամիրխանյանը 1980 թվականին Միլսի քոլեջից ստացել է գեղեցիկ արվեստների մագիստրոսի կոչումը։ Այնտեղ նա սովորել է էլեկտրոնային երաժշտություն և ձայնագրման տեխնիկա ։ 1969-1992 թվականներին եղել է Pacifica Radio-ի KPFA-FM-ի երաժշտական ղեկավարը (Բերքլի, Կալիֆոռնիա), իսկ 1977-1980 թվականներին դասախոսել է Սան Ֆրանցիսկոյի համալսարանում ։
1988-1991 թվականներին եղել է Թելյուրայդի ինստիտուտի «Կոմպոզիտորից կոմպոզիտոր» փառատոնի համաղեկավարը (Թելյուրայդ, Կոլորադո)։ Ամիրխանյանը Սան Ֆրանցիսկոյի «Other Minds» երաժշտական փառատոնի գործադիր տնօրենն ու գեղարվեստական ղեկավարն է, որը նա հիմնել է Ջիմ Նյումանի հետ 1992 թվականին։ Նա առանցքային դեր է խաղացել Քոնլոն Նանքառոուի, Ջորջ Անթեյլի և այլոց ստեղծագործությունները ձայնագրելու և պաշտպանելու գործում ։
1984 թվականին Ամերիկյան երաժշտական կենտրոնը Կալիֆոռնիայի Բերքլի քաղաքի KPFA FM-ում աշխատանքի համար նրան պարգևատրել է իր պատվոգրով՝ ամերիկացի կոմպոզիտորներին մատուցած ծառայությունների համար։ 2005 թվականին դրան հաջորդել է ևս մեկը՝ որպես Սան Ֆրանցիսկոյի «Other Minds» երաժշտական փառատոնի գործադիր տնօրենի և գեղարվեստական ղեկավարի ։ Երգահանների, հեղինակների և հրատարակիչների ամերիկյան միության (ASCAP) կողմից 1989 թվականին նա ստացել է Deems Taylor մրցանակը՝ ամերիկացի կոմպոզիտորներին մատուցած ծառայությունների համար։ Ամիրխանյանը 1997 թվականին ստացել է Ժամանակակից արվեստի հիմնադրամի «Դրամաշնորհներ արվեստագետներին» մրցանակը։ 2009 թվականին Chamber Music America-ն և ASCAP-ը նրան պարգևատրել են «Other Minds» երաժշտական փառատոնում ժամանակակից երաժշտության ավանտյուրային ծրագրավորման համար ։
Ստեղծագործությունների մասնակի ցանկ
Աշխատում է, եթե այլ բան նշված չէ. †-ը ցույց է տալիս ոչ պարտադիր կենդանի ձայնը (երը)։
Լսելու համար
Կատեգորիա:20-րդ դարի դասական կոմպոզիտորներ Կատեգորիա:Ապրող անձինք Կատեգորիա:Ամերիկահայ կոմպոզիտորներ Կատեգորիա:Ամերիկահայ լրագրողներ
Կարագան-Սայադնի Առաջին
Կարագան-Սայադնի Առաջին, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 325 կովկասի թաթար բնակիչ ։
Ինոխոսա դե Սան Վիսենտե
Ինոխոսա դե Սան Վիսենտե (Hinojosa de San Vicente), քաղաք և համայնք Իսպանիայում, գտնվում է Տոլեդո նահանգում՝ Կաստիլիա և Լա-Մանչա ինքնավար մարզերի կազմում։ Մունիցիպալիտետը մտնում է Սեռռա-դե-Սան-Վիսենտե Տարածքը զբաղեցնում է 31 կմ²։ Բնայչությունը 461 մարդ (ըստ 2010 թվականի )։
Արտաքին հղումներ
Կատեգորիա:Իսպանիայի քաղաքներ Կատեգորիա:1522 թվականին հիմնադրված բնակավայրեր
UDP
UDP, (User Datagram Protocol, Օգտատիրային դեյթագրամի հաղորդակարգ), ցանցային հաղորդակարգերի ծրագրակազմի հիմնական բաղադրիչներից։ Հաղորդակարգը նախագծվել է Դեյվիդ Ռիդի կողմից 1980 թվականին և պաշտոնապես սահմանվել RFC 768֊ում։